Władysław Stróżewski

Władysław STRÓŻEWSKI  (naskiĝis la 8-an de junio 1933 en Krotoszyn) - pola filozofo, profesoro de Jagelona Universitato kaj aliaj altlernejoj, ano de Pola Scienca Akademio, prezidanto de Pola Filozofia Societo. Daŭriganto de fenomenologi-tradicio de Roman Ingarden. Li dediĉas sin al problemaro el tereno de historio de filozofio, ontologio, filozofio de homo, aksiologio kaj estetiko.

Scienca vojo
En la jaroj 1952-1956 studis en Katolika Universitato de Lublin, kie en Filozofia Fakultato magistriĝis surbaze de laboraĵo Filozofio de esto en "De divinis nominibus" de Pseŭdo-Dionizio la Areopagano, verkita sub gvido de Stefan Swieżawski. En 1958 samloke defendis doktorecan disertaĵon Fundamentoj de teorio de transcenda belo, ĉe Mieczysław Albert Krąpiec. En 1968 habilitiĝis en Jagelona Universitato surbaze de la disertaĵo El historio de nead-problemaro. En 1984 iĝis eksterordinara profesoro, kaj en 1992 la ordinara. Aŭtoro de 10 gravaj libroj kaj pli ol 200 artikoloj, en kelkaj lingvoj.

 Elektitaj verkoj 
 Istnienie i wartość (Ekzisto kaj valoro, 1981)
 Dialektyka twórczości (Dialektiko de kreado, 1983), 
 W kręgu wartości (Ronde de valoroj, 1992),  
 Wykłady o Platonie. Ontologia (Lekcioj pri Platono. Ontologio, 1992) 
 Istnienie i sens (Ekzisto kaj senco, 1994), 
 Wokół piękna. Szkice z estetyki (Ĉirkaŭ la belo. Skizoj el estetiko, 2002) 
 O wielkości.  Szkice z filozfii człowieka (Pri grandeco. Skizoj el filozofio de homo, 2002) 
 Ontologia (Ontologio, 2004), 
 O muzyce (Pri muziko) - prilaboro de teksto de Norwid (1997) 
 Logos, wartość, miłość (Logoso, valoro, amo, 2013), 

Bibliografio
 Encyklopedia 100-lecia KUL (Enciklopedio de la 100-jariĝo de KUL), dua volumo, p. 678, Wydawnictwo KUL, Lublin 2018 ISBN 978-83-8061-610-3, 978-83-8061-612-7 (dua volumo)

Kategorio:Polaj filozofoj
Kategorio:Naskiĝintoj la 8-an de junio
Kategorio:Polaj estetikistoj